
Здравейте,  

Масово в българия жилищата, които се продават минават през агенция за недживими имоти/брокер. Въпроса ми е следният, при положение, че аз сам съм достигнал до имота (чрез търсене в интернет, вестници, бюлетини, фейсбук или други комуникационни канали) и имам собствен адвокат, който да провери жилището и да извърши всички услуги за изповядване на сделката, дължа ли комисионна на брокера при положение, че не аз а собственика е избрал да ползва услугите му? Масовата практика е, че брокерите не допускат оглед преди да се подпише договор/протокол, чрез който задължават потенциалния купувач да плати комисионна ако това жилище бъде взето от него след това. Имат ли такова право ? Има ли собственика право да не подписва такъв договор и да използва услугите на собствен адвокат но все пак да му бъде показан имота ?  

Благодаря предварително за отговора по този деликатен казус. Надявам се, че е полезен за всички бъдещи и настоящи купувачи на имоти.  

Поздрави!


 

Как мога да избегна комисионната, предлагана от брокер на имот
==============================================================

 

Здравейте,


съветът ми е да коментирате въпроса с упълномощения адвокат, както и с адвоката на продавача, след преглед на подписания между продавача и брокера договор. Следва да се има предвид обаче, че ако договорът е само между брокера и продавача, Вие като купувач не следва да поемате задължение за заплащане на комисионна на брокера.


Поздрави,  

адв. Николина Митова  

тел. 0898 303092


